टंला हाग्रा खोन्डो आरो पानेरि हाग्रा खोन्डोनि मावख’नि हाग्रा रैखाथि सोद्रोमाफोरा टंला पुलिस बिफानजों लोगोसे गंथाम दाम्पार गारिखौ हमनो हायो। हमजानाय गारिनि नम्बरफोरा जाबाय फारियै नं AS13C5542, AS01FC8973 आरो AS13C5342, जाय गारिआ मंगलदै-भुटियाचांग लामाजों आयेन बेरेखायै बुरनाय अन्थाय-बालाफोरखौ लांगासिनो दंमोन। खौरांगिरिफोरा फोरमायहरनाय बादिब्ला बिथांमोनहा राजखान्थिजों बिहोमा होजानाय फालांगिरिफोर जाय फालांगिरिफोरा मोनसे सालानजों खननै, खनथाम बालाखौ बुद्रुलाङो, आरो ट्राक गारिआव नांगौनिबो बारा बजाय लानानै थाङो होन्ना मिथिनो मोनबावनाय जायो, जायनि जाउनाव सरकारा गोबां रिभेनिउ खहा जानो गोनां जायो।